# **DECIZIA ETAPEI DE ÎNCADRARE**

## Nr. număr din zz.ll.aaaa

....

Ca urmare a notificării adresate de **SC DETROIT CITY IMPORT EXPORT SRL**, cu sediul în Str. MURESULUI, Nr. 104, Ditrau, Judetul Harghita, ...., privind **Planul Urbanistic Zonal – pentru introducerea terenului din extravilan în intravilan care creează cadrul pentru construirea unor case de locuit în municipiul Miercurea – Ciuc, fn. zona Şumuleu – Barancs 2, jud. Harghita** **pe o suprafaţa totală de 6500 mp** , înregistrată la APM Harghita cu nr. 5531/04.07.2016 completată la nr.7811/23.09.2016 pentru derularea procedurii de realizare a evaluării de mediu pentru planuri şi programe, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia, cu modificările şi completările ulterioare ;*
* *HG nr.38/2015 privind organizarea şi funcţionarea Ministerului Mediului Apelor şi Pădurilor, cu modificările şi completările ulterioare;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului Harghita**

* + ca urmare a consultării autorităţilor publice participante în cadrul şedinţei Comitetului Special Constituit din data de 04.10.2016, a completărilor depuse la documentaţie;
  + în conformitate cu prevederile art. 5 alin. 3 pct. a.) şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în prezenţa/lipsa comentariilor motivate din partea publicului interesat,

**decide:**

**Planul Urbanistic Zonal – pentru introducerea terenului din extravilan în intravilan care creează cadrul pentru construirea unor case de locuit în municipiul Miercurea – Ciuc, fn. zona Şumuleu – Barancs 2, jud. Harghita** **pe o suprafaţa totală de 6500 mp, titular** SC DETROIT CITY IMPORT EXPORT SRL**,** **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**1. Caracteristicile planurilor şi programelor cu privire, în special, la:**

*a) gradul în care planul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

**Planul Urbanistic Zonal – creează cadrul pentru construirea unor case de locuit în municipiul Miercurea – Ciuc, fn. zona Şumuleu – Barancs 2, extravilan fn., jud. Harghita** **pe o suprafaţa totală de 6500 mp.**

**Planificarea utilizării suprafeţelor de teren în cadrul acestei zone:**

|  |  |  |
| --- | --- | --- |
| *Zone funcţionale* | *Propus* | |
| *Suprafaţă teren propus m2* | *Procent % din intravilan* |
| *Construcţii* | *1116* | *17,2* |
| *Circulaţii auto(drum pavat)* | *1259* | *19,3* |
| *Circulaţii pietonale* | *120* | *2,0* |
| *Parcări amenajate în interiorul terenului privat* | *147* | *2,3* |
| *Spaţii verzi – zonă cu vegetaţie îngrijită şi amenajată* | *3858* | *59,2* |
|  | *6500* | *100* |

*POT max 25 %*

*CUT max 0,7*

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

Terenul aferent PUZ se află în extravilanul Municipiului Miercurea – Ciuc conform PUG aprobat cu HCL nr.200/2012.

Folosinţa actuală: teren arabil extravilan liber de construcţii.

Destinaţia: zona extravilan coridor ecologic propus pentru protecţie locală conform Regulamentului Local de Urbanism aferent PUG aprobat cu HCL nr.200/2012.

Acest coridor ecologic propus nu este aprobat prin HCL .

c) *relevanţa planului în/pentru integrarea consideraţiilor de mediu, mai ales din perspectiva promovării dezvoltării durabile;*

- Alimentare cu apă potabilă: se va rezolva prin racordarea la sistemul centralizat de alimentare cu apă potabilă al Municipiului Miercurea Ciuc.

- Canalizarea menajeră: se va rezolva prin racordarea la sistemul centralizat de

canalizare menajeră al Municipiului Miercurea –Ciuc.

- Canalizare pluvială: se va rezolva prin rigole.

*d) problemele de mediu relevante pentru plan;*

*Nu este cazul.*

e*) relevanţa planului sau programului pentru implementarea legislaţiei naţionale şi comunitare de mediu;*

Prin asigurarea racordului la sistemul centralizat de canalizare menajeră municipală a apelor uzate rezultate în cadrul amplasamentului se va asigura implementarea prevederilor Directivei cadru Apă precum şi a legislaţiei naţionale din acest domeniu.

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor;*

Prin măsurile prevăzute nu apare efect remanent asupra mediului.

*b) natura cumulativă a efectelor;*

*Nu este cazul.*

*c) natura transfrontieră a efectelor;*

*` Nu este cazul.*

*d) riscul pentru sănătatea umană sau pentru mediu (de exemplu, datorită accidentelor*);

*Nu este cazul.*

*e) mărimea şi spaţialitatea efectelor (zona geografică şi mărimea populaţiei potenţial afectate;*

*În vecinătatea terenului studiat sunt: zone de locuit recent lotizate, case de locuit, terenuri agricole arabile.*

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural;

*` Nu este cazul.*

*(ii)* depăşirea standardelor sau a valorilor limită de calitate a mediului;

Prin măsurile prevăzute în Planul Urbanistic Zonal conform Avizului de

Gospodărirea Apelor nr.23/14.09.2016 emis de Sistemul de Gospodărire a Apelor

Harghita nu se va modifica starea bună a corpurilor de apă de suprafaţă şi

subterană.

*(iii)* folosirea terenului în mod intensiv;

*Nu este cazul.*

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

Terenul studiat nu se situează în arie naturală protejată la nivel local, naţional

sau comunitar declarată prin acte normative.

Terenul studiat se află la cca.300 m faţă de cea mai apropiată arie naturală

protejată de interes comunitar ROSCI0323 ”Munţii Ciucului”.

**3.Planul urmează să fie supus procedurii de adoptare fără aviz de mediu.**

**4.Informarea şi participarea publicului la procedura de evaluare de mediu:**

**În urma apariţiei anunţului public privind depunerea primei versiuni a**

**PUZ - lui** solicitând parcurgerea etapei de încadrare în vederea obţinerii avizului

de mediu (apărut în ziarele Hargita Népe din 27.06.2016 din 05.07.2016, respectiv Informaţia Harghitei din 28.06.2016, din 01.07.2016) nu s-au înregistrat la A.P.M. Harghita comentarii şi propuneri din partea publicului.

**5.Obligaţiile titularului:**

* + **Titularul avizului de mediu are obligația de a menţine şi de a nu periclita starea de conservare favorabilă a speciilor şi habitatelor naturale precum şi de a asigura integritatea Reţelei Ecologice Europene Natura 2000/ariilor naturale protejate.**
  + **Respectarea legislației de mediu în vigoare.**
  + **Respectarea prevederilor Avizului de gospodărire a apelor nr.23/14.09.2016 emis de Sistemul de Gospodărire a Apelor Harghita;**
* **Titularul planului are obligaţia conform prevederilor art. 15 din OUG 164/2008 pentru modificarea şi completarea Ordonanţei de Urgenţă a Guvernului nr. 195/2005 privind protecţia mediului, de a notifica APM Harghita dacă intervin elemente noi, necunoscute la data emiterii prezentei, precum si asupra oricăror modificări ale condiţiilor care au stat la baza emiterii prezentei, înainte de realizarea modificării.**
* **Potrivit prevederilor art. 21 alin 4 din O.U.G. nr. 195/2005 aprobată de Legea nr.265/2006 cu modificările şi completările ulterioare, răspunderea pentru corectitudinea informaţiilor puse la dispoziţia APM Harghita şi a publicului revine titularului planului.**

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

DIRECTOR EXECUTIV ŞEF SERVICIU A.A.A.

ing. DOMOKOS László József ing.LÁSZLÓ Anna

ÎNTOCMIT

ing. MÁTYÁS - BARTA Rita

Decizia de încadrare s-a emis în 2 exemplare

Ex. Nr. 1 - originalul s-a predat titularului planului

Ex. Nr. 2 – copia s-a îndosariat în dosarul de obiectiv